經數: 一七三三

經名: 華嚴經探玄記卷第十六

頁數: 四一一

上              欄

云. 初證道智斷惑障. 二名助道智斷於智

障. 三不住道智捨於報障. 上三自利. 四利益

衆生智卽利他行. 今釋一無住著智. 謂無染

不著有. 方便不住無. 二分別法相智. 謂剖

折有爲無爲差別. 三稱法開演智. 謂說異不

□同故云不壞法界也. 上三約法. 四化不

失時智. 此約機四. 合深勝有標釋可知.

同法花中王□明珠唯有功勳臣方得見等

五合方正可知. 第五寶珠消海喩喩佛滅

惑成德智. 喩合中各有三義. 一總擧. 二列名.

三顯功能. 若俗書中大海1有沃□石消大

水. 又云注於尾廬令海不增. 又小乘中以

阿毘地獄在大海下. 火氣上呑以消海水. 今

此文中爲究竟說故不同前. 合中四智. 有

古德將配四三昧智. 初是大乘光明三昧

智. 二是集福德王三昧智. 2是賢護三昧智.

四是首楞嚴三昧智. 又[&FFFF]#云. 初是禪定智除

不善障. 二是方便智除著禪障. 三如理智除

煩惱障. 四如量智除所知障. 今更釋初能除

流散染業障. 二能除3昧定著淨障. 三能除

根本無明障. 四障盡成果智. 此四皆從[&FFFF]#漸

向細. 佛子下結要勝可知. 第六虛空含受

喩喩佛依持無□智. 釋中云如來智無所

不至者. 謂以佛智遍於一切衆生心中. 是

故衆生從自心內種4性生智卽5是從佛智

生. 還依佛智住. 而於佛智無有迫□. 第

七藥王生長喩喩佛種姓深廣智. 喩中有六.

初明樹處及名. 二明從生因深. 三樹功廣大

以此樹能生一切諸樹故云也. 四釋顯樹

中              欄

名. 五簡非生處. 六不失生性. 合中亦六. 初

擧法同喩故云亦如是. 二從一切下合從

生因深. 謂初是本性住性. 於過去等是習所

成性. 三世無量下明所生果滿. 於中有四

句. 初內德圓. 二皆悉下外化廣. 三除滅下益

不虛. 四巧方便下辨果相有六事. 末後云

持無增減者. 謂果德生已盡6於來際. 用歇

無減. 新起無增也. 三佛子下合名及釋名.

謂得果不捨因故名不斷菩薩行. 四彼如

來下合功用廣大. 亦六事成利他行. 謂由

佛因地慈悲爲根. 今根堅不斷故生菩薩慈

悲行也. 二以巧便爲本名爲莖. 此能策成

菩薩勤行. 三淨法界界是分齊義. 義名枝流

也. 流出菩薩十度之行. 四禪解脫成蔭之葉

生他戒等葉行. 五七覺內敷之花成他善嚴

之相. 六無上果力令得記果. 亦由佛智爲

本能生菩薩行位. 是故佛智爲性. 能成菩

薩行等名起. 五合二處不生者以彼二處

無起義故. 問准上文. 依佛智生三乘善

根. 皆是性起. 何故此中簡去二乘. 答前據

性起所益非是性起自體. 以彼但是能依

故. 若爾菩薩亦是能依. 何故取*耶. 釋以彼

二乘無大菩提心. 不順性故不名爲起. 菩

薩不爾故不同也. 此中二乘涅槃合地獄深

坑. 以火燒陸斷故. 犯戒等合水輪處. 有四

過失. 一犯戒約不懺悔者. 二*耶見約爲斷

善之因. 三貪著據不可轉改者. 四非器就

無出世道器. 7戒此亦是通結上三. 若直看

此文. 似初約定性二乘後約無性凡夫. 8是

下              欄

故二處不可生也. 若據後文合不捨生

性. 卽知非畢竟無. 以此二位約現在說. 若

約當來皆悉能生也. 以於二處不生不名

爲減餘處能生不名爲增. 故知定有也. 第

八劫火燒盡喩喩佛知無不盡智. 合中略

擧四境無不知盡. 釋中言不可破壞者能

知之力無竭故也. 第九劫風持壞喩喩佛巧

便留惑智. 謂授與菩薩令留隨眠9或滿

菩薩行至於佛果. 第十塵含經卷喩喩佛性

通平等智. 於中三. 法喩合. 初中二. 先標謂

佛果智與衆生中因性本覺無差別故. 是

故卽在纏之因具出纏果法. 以圓敎中因果

無二. 餘聖敎中未見斯義. 二何以故下釋

因具果. 旣言無衆生身如來智不具足者.

卽知若有不具者彼非衆生數. 何得更有

無性有情. 若俱有者何故不知. 釋以[&FFFF]#倒

故. 若[&FFFF]#倒不知者何以10知有. 釋若先11無者

離倒之時何處得有. 旣云離倒智起. 明知

不無. 一切智者是始覺智. 無師智者是本覺

智. 無□智者是始本無二智. 喩中亦五. 初塵

藏經卷. 二天眼見經. 三傷無饒益. 四作念

破塵. 五出經饒益. 合中六句. 初智在衆生

中合塵內有經. 一切塵者是一切衆生也.

以妄念無體細末如塵. 性德圓滿如12太經

卷. 迷妄覆眞如塵藏經. 二以倒故不能

比知. 不能證見. 復不信此敎. 三佛眼觀見.

四傷無饒益. 五我當下敎除妄染合作念

破塵. 六如來卽時下如念而作合出經饒

益. 第三大段總結可知. 頌中三十七頌. 初一

經數: 一七三三

經名: 華嚴經探玄記卷第十六

頁數: 四一二

上              欄

頌前總說. 餘頌十喩1於中初二各三頌. 三

四各四頌. 五六亦各三. 第七有五頌. 第八亦

有三. 餘二各四頌. 是故三十六如次頌十

喩. 答意業竟  第五明性起境界. 前旣有

能知大智. 今明所知境也. 於中先徵問後顯

釋. 顯釋亦三. 先擧能知. 二顯所知. 三總結

彼知. 初中若不2得此無量無邊智. 無由得

說廣大境也. 下辨所知中二. 初當相明

廣. 二約智辨廣. 初中亦二. 先辨列十境. 二

顯其廣大. 前中有五義. 一約二諦境. 初五

約俗量智境. 後五約眞理智境. 言非境界

境界者非是識所變境故云也. 二約三性

境初五依他性. 次四圓成實. 後一遍計3所

執. 三約五海境. 初一衆生海. 次二及第九世

界海. 次二是根欲性海. 次三是法界海. 後一

是佛海. 謂佛智是非境故. 四約前明難品佛

境十種相攝可知. 五釋文中. 初一是所化.

二是化所依時. 三世劫等. 三所化處. 四化所

用法. 五化所成行. 六法界體不壞. 七法界用

無□. 八體用俱實. 又釋此三初眞如體大. 次

相大具□沙功德名法界. 迭不相妨名無

□. 後體相無二名實際. 又釋此三如次卽三

無性眞如. 九虛空是事無爲境. 十境智不二

名非境界. 以不異智之境名爲非境. 卽

以此非境爲如來境. 二佛子下顯境廣大

可知. 第二約智顯廣中三. 先法次喩後合.

初中以當相難明故. 約智海以顯境深廣.

然智必依心故云心境界也. 恐迷此事故.

釋云隨心無量生智亦爾也此同前門初心

中              欄

意非卽如來等准之. 又釋如來所智之境[&FFFF]#

是如來智海中事. 是故下文廣說智海. 卽是

釋境界也. 又釋境界有二義. 上來十種約

所緣明境. 此下約分齊明境. 卽以如來智

慧大海爲分齊境. 喩中有三. 初龍王心雨

喩喩佛依心無本智. 二海從龍願喩喩佛心

願所起4智. 三海水宏深喩喩佛深廣無涯

智. 此喩中先明海水深廣. 一四洲河水多. 二

龍王雨水多. 三龍王池水多. 後結四種無量.

三佛子如是下法合中亦二. 先合海深廣. 謂

顯法過喩非此所比卽爲合也. 後合大海

中有四種無量. 初發心等合海中水無量. 二

道品等合海中末尼等寶無量. 三無量衆生

等合海中衆生無量. 四大地等合海中有大

地無量也. 三佛子是爲下總結5所知. 頌中

十偈. 初二頌法說. 次四頌初二喩. 後四頌

第三喩. 可知. 答境界竟  第六性起行者.

前明智所依境. 今辨依境所成之行故次

明也. 就辨釋中. 長行內三. 謂標釋結. 初中

標二行. 古人釋無□行者明俗諦行. 二如如

行者明眞諦行. 今更釋初是會事同理. 理

不□事. 是無□行. 二事盡理現名如如行.

又釋初是量智於外事用無□. 二是理智內

證如如也. 二如如過去下釋中有五喩. 一

眞無遷變喩喩佛至絶三際行. 卽釋如如行

也. 下四釋無□行. 二此法界無形喩喩佛體

無限□行. 三飛鳥翔空喩喩佛圓無分齊行.

四金翅搏海喩喩佛勝用濟生行. 五日月行

空喩喩佛無功成事行. 皆以後釋前可知.

下              欄

三結文可知. 頌中十偈頌五喩. 各二頌頌

一喩. 可知. 答行竟  第七明性起菩提. 前

旣對緣造作. 必有示現菩提故次明也. 於

中略作五門. 一釋名. 菩提此云覺. 謂大智

開悟故以爲名. 舊云道者非也. 二體性. 攝

論云二智二斷爲菩提體. 若依此經通一

切法. 如文知之. 三種類有五. 一菩提有二.

謂性淨菩提及修成菩提. 出大品經. 二有三

菩提. 一聲聞菩提. 二緣覺菩提. 三諸佛菩提.

出十地論. 三有五菩提. 一發心菩提. 二伏

心菩提. 三明心菩提. 四出到菩提. 五無上菩

提. 亦出大品經. 解云五中初一是十住初位.

二是三賢位. 三是初地見道. 四修6道滿. 五

是佛果究竟道. 四有十菩提如離世間品

說. 五通一切法. 經云一切法卽菩提等. 解云

三菩提約初敎. 二五約終敎. 一切法就頓

敎. 十種據圓敎. 通卽可知. 第四業用者. 謂

緣二諦斷二障. 證二空起二智. 印群機

理萬像. 具十身遍十方. 周於毛端微塵等

處. 通因及果業用無邊. 如此文中具7足. 五

釋文者. 就長行內辨釋中. 釋菩提義略有

十門. 一明體性. 二顯業用. 三辨甚深. 四顯

廣大. 五現因果. 六離虧盈. 七無增減. 八依

定起. 九周法界. 十遍心中. 初亦以十門

明菩提體性. 一覺解爲性. 言一切義者眞

俗境義也. 二斷障爲性. 滅除疑*或者斷二

障也. 三證理爲性. 謂證離能所故云不二

等. 四別擧離所取相故云無相. 五離能取

見故云無行. 六令此相見永不再起故云

經數: 一七三三

經名: 華嚴經探玄記卷第十六

頁數: 四一三

上              欄

無退. 又釋四當體離相. 五性不遷流. 六隨

流不變. 七具多功德故云無量. 八盡於未

來故云無邊. 九性淨爲性. 謂在纏無縛出

障無脫. 十中道爲性故云離二邊. 上來亦是

內證平等. 第二知處非1處下明業用門. 謂

隨緣外照故成業用. 於中三. 謂法喩合. 初

法中亦十門. 一知處非處卽十力中初也. 二

知字. 三語. 四他心. 五根. 六煩惱習. 七性. 八

宿命知過去. 九天眼見未來. 十漏盡知現

在. 此三世同一念知也. 此十所知境現菩提

智中故說知也. 非謂有能所等. 二喩中明

大海印現喩. 喩此菩提現機洞照德. 三合中

心念諸根等略擧前十境也. 而無所現者.

與能現不殊故卽自體顯照故名爲覺. 起

信論云. 諸佛如來離於見想無所不遍. 心

眞實故卽是諸法之性. 自體顯照一切妄法.

有大智用乃至名一切種智. 解云此卽無思

顯照同體之境名菩提業用. 不同餘位有

能所取也. 第三佛子一切下明甚深門有

四義. 一離名故深. 二絶言故深. 三無2譬故

深. 四不滯寂故深. 故云但隨等也. 又釋此

是釋疑. 謂旣非言譬所及. 何故上下皆以

言喩說耶. 釋顯如文. 卽無說之說. 非喩爲

喩可知. 第四佛子如下來明廣大門. 於中

有三. 初擧身廣大. 二類顯語意. 三總結多

門. 初中言成菩提時住佛方便者明此菩提

由方便對機說有成也. 此增數十身故有

十三種耳. 初一是衆生世間身. 謂得能同

一切衆生身之身也. 等猶同也又釋等猶遍

中              欄

也. 卽遍以一切衆生而作自身故云也. 下

皆二釋准之. 二同一切染淨之身亦卽可

知. 三同器世間國土身也. 亦卽以國土爲

身. 四同於一切九世十3方諸劫之身. 亦卽

以彼爲身. 五同一切佛證道之身. 六等一

切佛智覺之身. 亦前如道平等. 此是覺道平

等. 上二智正覺世間身. 七以彼能詮言敎爲

身. 卽如論中名言說法身. 八以所詮法界

爲身. 九同大虛無爲之身. 十同因陀羅網

法界之身. 互相涉入故云無□. 十一用無

不起身故云出生也. 十二德無不備身故

云一切行. 十三體無不寂身故涅槃也. 又

此十三攝爲六對. 初二人法一對. 次二時處

一對. 次二境智一對. 次二敎義一對. 次二理

事一對. 虛空爲事也. 次二因果一對. 行是因

也. 後一總結平等. 二類顯中依身辨語意.

語意亦十三. 同身可知. 三總結中. 身等一

一各等法界故皆云無量也. 第五佛子如

來身中下明現因果門. 於中三. 謂標釋結.

標中以菩提身等衆生故. 是故衆生悉於

中現. 以彼所現同能現故. 是故衆生無不

成佛. 此文是大節. 幸不輕之. 問此中所現

衆生成佛爲是約事. 爲是約理. 若是約事

何故下釋皆悉一性4以無性故等. 若是約

理何故標中乃云有發心修行等. 答此是別

敎中義. 若不約諸宗分別無由得解. 何

者然諸衆生若於人天位看具足人法二我

實物. 若小乘敎中看此衆生唯是一聚五蘊

實法本來無人若大乘初敎唯識所現如幻

下              欄

似有. 當相卽空無人無法. 若約終敎[&FFFF]#是

如來藏緣起. 擧體卽如. 具□沙德. 乃是衆生

故. 不增不減經云. 衆生卽法身法身卽衆生.

衆生法身義一名異. 解云此宗約理衆生卽

是佛. 若約頓敎衆生相本來盡. 理性本來

顯. 挺然自露. 更無所待故. 不可說卽佛

不5卽等也. 如淨名杜默之意等. 若圓敎卽

一切衆生. [&FFFF]#悉舊來發心亦竟. 修行亦竟. 成

佛亦竟. 更無新成. 具足理事. 如此經文. 問

若爾何故現有衆生不卽佛耶. 答汝今就

初人天位中觀彼衆生. 當相卽空猶亦不

得. 肉復得見圓敎中事. 是故汝見現有衆

生. 我不約彼說此成佛. 但令情見若破. 法

界圓現一切衆生無不成佛. 問若爾何故諸

佛更化衆生. 答敎化衆生亦有淺深. 今卽

此菩提身中現衆生成佛者. 名究竟敎化.

不同餘宗故. 下結中名如來無極大悲度

脫衆生也. 問旣總成佛. 何故亦有發心等

耶. 答若成佛門中總成. 若修行6門總修行.

若發心門總發心. 若離此等總卽. 空無所

有. 准大緣起門思之. 言乃至涅槃者. 於

八相中7擧乃至末故也. 二皆悉下釋成中.

云何現. 同一眞性故. 如是現. 何以衆生同菩

提性. 略以十因釋成此義. 一以衆生依於

菩提無自性故. 是故同於菩提成正覺等.

二無自染相故. 三無8所盡故. 四本來不生

故. 五亦無新滅故. 上四同爲一句. 六我性

自空故. 七衆緣之生非是生故. 八設起覺

智無所覺故. 九所依法界亦無性故. 十本

經數: 一七三三

經名: 華嚴經探玄記卷第十六

頁數: 四一四

上              欄

性空界無體性故. 三如是等下總結中. 無盡

智者照用無限故. 自然智者不待功用故.

無極大悲者同體攝化故. 問准此釋結. 似

約理性說衆生成佛. 何故標中有發心等

五位因成佛等八相果. 答此是以法性融通

門釋. 謂事隨理以融通故. 得相卽相入故

也. 又餘敎中觀無生唯照理性. 此圓敎中

具足一切佛菩1薩法. 依宗2准之. 第六佛

子譬如下體離虧盈門. 於中二. 謂喩合. 初虛

空常性喩喩菩提性無增減德. 以體常滿成

無不成. 性無二故. 第七佛子設有下明用無

增減門. 於中三. 謂喩合結. 初化現無形喩

喩菩提成不平等德. 喩中初化多心者喩各

各修多因也. 心化如來者喩成多果也. 以

此因果俱無色相. 是故化與不化等無有

異. 合結可知. 第八佛子如來應供下明依

定起用門. 於中三. 初擧一定門. 謂順理3警

機名爲善覺. 依此定門出衆生數等菩提

之身. 二類顯. 如一定旣爾餘一一定各出

爾所身. 如多三昧旣各如是. 餘一一法門.

謂大悲大智大總持等一切法門. 各如是出.

卽知菩提之身無盡無盡不可稱說也. 三結

可知. 第九復次佛子下明周遍法界門. 於

中三. 先標中亦三. 初一毛道者謂於空中

容一毛處名爲毛道. 卽於此處見前門中

衆生數等菩提之身無不圓滿. 二類顯一

切毛道一一皆爾. 三類顯一切法界處悉重

重普遍. 二何以下釋成周遍義. 三如來下結

法屬人. 謂此盧舍那佛於菩提樹下成菩

中              欄

提時. 究竟具足如是等類. 周遍法界. 重重

菩提. 是故佛身不思議不思議也. 此卽遍於

非情一切處也. 第十復次佛子下明遍心中

門. 於中二. 先擧自. 二例他. 初自中先標. 此

明佛地果德. 菩提遍在菩薩及諸衆生身心

之中. 非是菩薩有菩提因性4佛文中正辨

佛菩提故. 二何以下釋成. 以菩薩心旣無

自性無自性法卽佛菩提故云不離. 若爾無

自性理卽性淨菩提何必要是佛果位法. 釋

以佛果大智內契眞原融同一性. 是故如理

普遍衆5生. 衆生心中菩提之性旣與果法

無有差別. 則衆生身中有果德菩提. 非唯

因性. 此亦諸敎不同. 若小乘宗總不辨佛

性. 若三乘宗一切衆生位中但有因性. 如涅

槃云. 佛性是因而非果. 若一乘宗亦具果

法. 如此經文. 問此菩薩心不離如來菩提

者. 似是發菩提心緣菩提爲境故云不

離. 何必卽是心之自體. 答若爾衆生旣未發

心. 不緣菩提爲境. 不應例觀彼亦有菩

提故. 不約所緣也. 二例他中. 先例. 二無

量下結德. 無處不有者明普遍也. 不可壞

者雖遍在染不爲惑業所壞. 亦不爲治

道所破. 不可思議者同染而非壞. 是不思

也. 同因而是果. 亦不可思也. 三結中方便門

者結前十門. 知見菩提[&FFFF]#是善巧之義也

頌中十二偈. 初二頌初體性門. 次二頌第二

業用門. 次二頌第六體離虧盈門. 次二頌第

七用無增減門. 次二頌第八依定起用門. 後

二頌第五顯現因果門. 及頌初門業用中法

下              欄

說也. 餘門略無頌. 答菩提門竟  第八明

性起轉法輪. 謂前得菩提次轉法輪. 以爲

次第. 長行中三. 標門辨釋結知. 釋中有七

門分別轉法輪義. 一體相. 二深6廣. 三無盡.

四無住. 五分齊. 六出生. 七知益. 初中略以

十義明其體相. 一一切願者是法輪所依. 二

一切法者是所轉之法. 三轉無所轉者會相

明體. 四本無所起者稱性辨體. 五三轉圓滿

者德相圓滿. 謂示相勸知引證爲三也. 六皆

悉淸淨者是梵輪故. 性淨故. 經云三轉法輪

於大千. 其輪本來常淸淨. 此之謂也. 七悉能

等者離障故. 破見故. 業用故. 八離欲等者離

無所離故. 九一切諸法等者離言故. 十一切

法等者離相故. 此第十中故字. 通上九義一

一皆有准之. 第二菩薩摩訶薩下明深廣門.

於中有四義. 各有標釋. 初一廣. 次一深. 後

二亦深亦廣. 初中先標廣大. 如來下出因釋

成*佛如來音聲於一切世間文字語言無

不至故. 皆轉法輪也. 二中先標甚深實性

故者釋成深義. 三中先標深廣. 佛轉法輪無

主故者釋成. 以各從緣成無自體故. 同爲

一性. 悉是法輪. 四中先標. 無流故深也. 無盡

故廣也. 內外無所有者釋成也. 第三佛子譬

如文字下明無盡門. 於中先文字無盡喩. 後

合法輪無盡可知. 第四如來法輪悉入下

明無住門. 於中有法喩合三也. 字母無住

喩喩入緣無住德. 於中一切處是總也. 別

擧五處可知. 第五一切衆生諸語下明分

齊門. 於中二. 先標後釋. 若小乘一說五音是

經數: 一七三三

經名: 華嚴經探玄記卷第十六

頁數: 四一五

上              欄

法輪聲. 餘問阿難天雨等皆非法輪攝. 若

三乘中佛一切音聲等皆是法輪. 餘1卽皆非.

若一乘一切衆生言音等亦入法輪. 約用皆

得成法輪故. 第六復次佛子下明出生門.

於中四. 一標門. 二何等下徵起. 三如來下總

擧. 四何以故下別釋. 別釋中先通辨. 謂欲

轉法輪入此三昧者是所依門故也. 無□

者是辯才也. 無畏者言無怯懼. 二如來入此

下正顯出生多音. 釋成總中衆生念心等

音也. 悉令衆生等者稱根授法故令喜也.

第七佛子若如是下顯知法益. 明如上而

知順大菩提. 不爾卽非. 三結文可知  頌

中十偈. 初一頌初體相門. 次一頌第三無盡

門. 次二頌半頌第四無住門. 次三頌半頌第

六出生門. 末後二頌[&FFFF]#頌第二深廣門. 第五

第七略無頌. 答轉法輪竟  第九明性起

涅槃. 謂轉法輪旣訖. 次辨涅槃以爲次第.

涅槃之義略作五門. 一釋名. 二體性. 三種

類. 四業用. 五釋文. 前四如別說. 釋文中. 長

行內釋中. 長分有八門. 釋大涅槃. 一體實

眞常. 二簡異陸斷. 三不□出沒. 四隨器虧

盈. 五起盡隨緣. 六存亡常湛. 七用窮來際.

八總結所知. 就初門中三. 先擧法勸知.

當云何知. 謂如如般涅槃等當如是知. 二

如如下正辨所知. 先標一如門以會涅槃.

謂卽此雙林北首涅槃. 卽同眞如平等一味

不生不滅故. 云猶如眞如涅槃亦爾也. 下九

例然. [&FFFF]#是如之異名. 意顯涅槃同彼眞性

令明淨. 故約此多門說也. 三何以故下釋

中              欄

法同喩. 亦是釋事同理. 何故不約彼性淨

門說此眞如卽是涅槃. 乃言猶如耶. 釋云

若約眞如實際卽涅槃者. 此卽但是性無

有起義. 若但取彼化現涅槃. 卽但是起無

有性義. 今顯起同不起. 明是性起. 卽是

約會事同理說性起. 涅槃下喩說中此義

彌顯. 第二簡異陸斷門. 於中有標有釋2標

中不爲菩薩說究竟永滅者是約人顯實.

謂於二乘亦說如來永斷滅故. 今就大機

實敎盡理故不說也. 下釋中有二. 初欲令

菩薩稱實見彼三世諸佛總無涅槃. 前門

同理性而常住. 今辨實德亦無滅度. 何故

不云總無涅槃. 乃云不說究竟涅槃. 釋云

爲諸菩薩亦說方便示現涅槃. 但非究竟.

十住斷結經第六卷云. 佛告最勝. 三世諸佛

世尊有名號已來. 吾未見泥洹者. 此經下

文善財知識長者. 開□檀佛塔見三世諸佛

無涅槃者. 二出3生妙色應機不絶. 然無分

別用常寂故. 不令菩薩見有起用入滅之

二. 亦不令著此無二處. 標釋可知. 第三佛

子但如來下明不□出沒門. 於中先標. 謂

應機有出沒. 不□實不遷. 二何以故下釋

顯無□可知. 第四佛子設有日出下明隨器

虧盈門. 於中先喩後合. 謂擧日影隨器現

不現喩. 喩佛隨器有虧有盈故. 無性攝論

第十云. 問若如來是常住者於一切時何故

不現. 答衆生界罪不現. 如月於破器. 4以

破器中水不得住月影不現. 此非月過. 是

器之失. 衆生身中無奢摩他淸潤定水. 佛影

下              欄

不現. 非如來過. 是衆生失. 解云梁論中器

喩持戒也. 又攝論明顯現甚深有現不現.

由於機非如來咎. 此經明滅度甚深有滅

不滅. 由器全不全亦非佛過. 又此中涅槃

亦是器感故云應見等也. 第五譬如大火下

明起盡隨緣門. 於中有三. 喩合結. 初擧火

隨薪有無燒不燒喩. 喩佛隨彼化緣有起

盡故. 攝論第十云. 或涅槃如火者. 如世間

火有處燒燃有處息滅. 諸佛亦爾. 於諸善根

未成熟者. 現等正覺. 令其成熟速得解脫.

於諸善根已得成熟已解脫者. 現般涅槃

無所爲故. 解云此上二喩攝論[&FFFF]#依此經

而作. 第六復次佛子如大幻下明存亡常湛

門. 於中亦三. 謂喩合結. 先擧幻師隨捨不

捨喩. 喩佛隨機此滅彼存本智常湛. 言如

來幻身常住如法界者明佛修生之身亦同

法界爲常故也. 第七復次佛子如來示現下

明用窮來際門. 於中有十. 初定力現身. 二

光現花座. 三依座現佛. 四數齊所化. 五具

德滿願. 六應機化益. 七化窮來際. 八體離

有無. 九明常住所由. 十正結知見. 此等[&FFFF]#

是如來雙林北首入涅槃之時有此事也. 第

八復次佛子此菩薩下總結能知相. 於中十

句. 一無量無邊者. 結上簡異陸斷門明大

涅槃功德無邊. 二究竟法界者. 爲萬德所依

結存亡常湛門. 故上云如來幻身常住如法

界也. 三無障□者. 結起盡隨緣門. 明滅與

不滅無有障□. 四不生滅者. 結隨器虧盈

門. 故上云其實如來不生不滅也. 五淨如虛

經數: 一七三三

經名: 華嚴經探玄記卷第十六

頁數: 四一六

上              欄

空者. 結不□出沒門. 故上云其實如來無有

出世亦無涅槃是故同虛空也. 六安住實際

者. 結前最初體實眞常門. 謂上文實際等十

義可知. 七隨其所應示現者. 通結諸門內應

機現用文也. 八本願所持不捨衆生. 九不

捨刹. 十不捨法. 此三結未後用窮來際門.

謂願力持故盡窮來際等可知  頌中初二

頌第四. 次二頌第五. 次二頌第六. 次四頌

第七. 後二頌初門. 餘三略不頌. 答涅槃竟

第十明性起見聞敬養善根. 前旣示涅槃.

今明供養. 餘跡成益不虛故次明也. 長行

內釋中三. 先就法. 二約喩. 三簡喩異法. 初

中先總辨. 所謂於佛. 若見佛及像. 若聞名

及稱念. 若三業恭敬. 若四事供養. 於此四

位所種善根. 廣多無限不可稱說故云功

德無盡. 下別顯中略擧三種果. 一斷滅惑

障果. 二於一切下德窮來際果. 三起諸佛

下成大菩提果. 又初唯斷果令得涅槃. 後

唯智果令得菩提. 中間通二. 謂棄有爲隨

順無爲故也. 第二喩中亦三. 初呑少金剛

喩. 喩前第二德窮來際果. 謂微少善根性不

可盡也. 二小火能燒喩. 喩第一斷滅惑障

果. 謂少善根性能滅惑. 又釋前滅所知障.

後滅煩惱障. 三藥王多益喩. 喩第三成大菩

提果. 合中二. 初以佛合藥樹. 見聞等明佛

在世作六根境. 故寶性論云. 諸佛如來身如

虛空無相. 爲諸勝智者作六根境界. 示現

微妙色. 出1于妙音聲. 令2嗅佛戒香. 與佛

妙法味. 使覺三昧觸. 令知深妙法. 大同

中              欄

此經也. 二若有得經3卷下合地土等明佛

滅後益. 上來明廣饒益. 二佛子乃至不信下

明深饒益. 如來□密藏經罵藥服之得力

等. 罵比燒已還香等. 罵佛猶勝敬外道等.

五卷大悲經但出家人袈裟著身. 假令左手

[&FFFF]#男右手[&FFFF]#女. 從一酒家至一酒家. 佛

言我記此人. 不出賢劫當般涅槃. 如是

等文同明如來法不思議也. 第三簡喩異

法. 有標有釋. 以非世喩所能類故云過

思議也. 但隨下明方便說喩. 非是比類. 是

爲下結可知. 偈頌在下. 顯其鉤鎖故也.

上來說分竟. 第五大段顯名受持分. 於中二.

先興二問. 後還兩答. 何故此中辨名持者.

顯義實故. 以性起是法體故. 要妙故. 答中

先答名. 依光統等總作十名. 一名諸佛□

密藏經. 以是諸佛內證法故. 二名世間不

能思議經. 以凡小[&FFFF]#測故. 三名如來所印

經. 以此深廣是如來所印之法故. 四名大

智光明經. 佛智垂光令得明故. 五明開發

示現如來種*性經. 性起品名從此而立. 又

釋令佛種*性起用現前名開示也. 六名

長養菩薩功德經. 前依種*性發心起行. 今

令此行隨修漸長. 七名世間不能破壞經.

明彼行體常在世間. 非八法所壞. 又釋非

四相所遷故也. 八名隨順如來境界經. 以

彼行因能順果故. 九名令衆生皆淸淨經.

令於佛果生淨信故. 又利他令離雜染

障故. 十名分別說佛究4竟經. 上約義. 此句

約敎. 以所說佛果性起是究竟法故. 又義

下              欄

上十名皆以後釋前可知. 二佛子如是經典

下答奉持. 於中有四. 初辨定法器. 二擧益

勸信受. 三信順成益. 四明勸修成益. 初中

三. 謂法喩合. 初法中二. 先總標器非器. 二

何5以下釋成. 前中先標器乘不思議乘. 乘

者運載義. 但運載有二種. 一次第運載. 謂從

微至著. 階位漸次. 以至究竟名可思議乘.

二一運載卽一切運載. 謂十信滿心卽攝諸

位. 圓融無□名不思議乘. 一向專心者非直

所乘之法相攝無□. 能乘之行亦不雜餘念.

如下法界品云一切菩薩無量劫修善財一

生皆得. 皆由直心精進力故. 二不爲餘人者

簡非器. 但餘有三種. 一凡夫. 二二乘. 三權

敎中初住菩薩. 謂乘可思議菩薩. 如此下

文億那由他劫行六波羅蜜不聞不信等.

二何以下釋中一乘深廣普該群品. 何故不

爲餘人說耶. 釋只爲深廣普該. 非狹機所

受故也. 不入衆生手者. 手有七義. 一約

位. 謂修學此經. 必定超出衆生境故名不

入手. 以此非是世法攝故. 二約心. 謂若不

發起大菩提心非此經器. 云不入手. 是故

若不發心終日執卷未曾入手. 三約行. 謂

此經是行菩薩道者之所要. 若起惑造業.

名衆生行. 經非彼要故不入手. 是卽若爲

名聞利養講讀此經. 6篇數縱多. 未[&FFFF]#入

手. 四約智. 謂諸世間執見之智名衆生智.

經超彼見名不入手. 是卽若受持此經. 執

見不破. 7無與此經曾不相見. 是故要須

違衆生見順此法者方名入手. 十地云. 若

經數: 一七三三

經名: 華嚴經探玄記卷第十六

頁數: 四一七

上              欄

聞卽迷悶者. 論釋聞作聞解. 不得不聞等.

五約信. 謂雖未能破見正入. 於此情外難

思議事能決定信. 亦名入手. 若不信者名

不入手. 故法集經云. 是經雖行閻色提. 於

諸佛所護衆生中行. 於能信深法者常住.

如是衆生心手中行. 解云. 信能採納. 同手

義故. 賢首歎信云. 爲淸淨手受衆行斯之

謂也. 六約二乘人亦不入其手. 七約權敎

菩薩亦不入手. 以雖聞不信故. 唯除菩

薩者. 旣言不入一切衆生手. 此言有濫故.

今簡除□前七種簡取法器. 則是乘不思

1議乘菩薩. 喩中五句. 合中亦五. 一此經

合七寶也. 二不入手合無堪持也. 三唯除

眞子從種姓中生者合第一夫人所生太子

四種如來相等者合具聖王相. 五若無此等

者合若無太子七寶散滅. 以無修行敎法

不行故名經滅. 般若論云. 法欲滅時者修

行滅故. 何以故. 下釋無眞子經滅所由可

知第二擧益勸信中二. 先明聞信之益. 有

標有釋. 少作方便者以依普門互相攝故.

一得一切得故. 如善財一生龍女速疾等. 二

明聞信難得. 謂若菩薩依於三乘漸次敎

中. 縱經爾所劫修習六度道品等行. 以根

未熟故不聞不信此一乘經. 若不爾者. 瓔

珞經等十千劫中修信成滿. 豈可無量億那

由他劫修行六度. 猶不信此經. 旣非二乘.

更是何等菩薩也. 此同法花中若不信此

法. 當於如來餘深法中示敎利喜. 亦同上

文心大乘者猶爲易. 能信是法爲甚難. 問

中              欄

2所許劫行猶未能信. 今諸凡愚云何得信.

答宿有種*性. 聞便信受. 若不爾者多劫難

入. 今時有人. 多不信者不3足怪也. 問此

等不信. 是何位菩薩. 答文無正斷. 准其劫

數. 十千已過僧祇未滿. 應是三賢位人. 問

更至何位則能信此. 答極至此位. 必定信

入此一乘法. 終無證地而不信此. 問何故

二乘縱得羅漢亦未信入. 三乘菩薩不至

地上而能信耶. 答以三乘勝故. 是近方便

故. 不同二乘也. 是故若入此法. 則於十信

滿心具一切位. 同時而得也. 言假名菩薩

者但依權敎. 修行未得一乘實行也. 不從

種*性生者. 方便非是佛正因故. 未順三

世佛本性故. 第三佛子若菩薩下明信受利

益. 於中十句. 一成眞子. 二順佛境. 三具因

法. 四住上境. 五背下位. 六長佛行. 七因位

滿. 謂十地終極爲菩薩彼岸. 八入果法. 謂

於佛□密自在神通難測量處能善達也.

九得果位. 謂唯佛無師也. 十窮果際. 故云

深入也. 於此十中初三成三賢益. 次四成

十地益. 後三成佛果益. 信受此法成此等

益應知. 第四佛子菩薩聞此下明修行益.

於中亦十句. 一悲智心. 謂平等是智無量是

悲也. 二遠離下背向心. 謂直心向理也. 三面

對下念慧行. 謂念對面現慧照平等. 四分別

下達因行. 五具足下成果智. 六遠離一切下

離染行. 七發淸淨下廣大行. 八深入下其深

行. 九平等觀下觀果行. 十深入此等下證玄

行佛子下結益相可知. 頌中但頌前第十

下              欄

見聞等益. 不頌名持等. 八偈分四. 初二頌

法說. 餘六頌三喩. 各二可知  第六表瑞證

成分中二. 先表瑞亦二. 先此土. 謂動地雨供

表法眞實. 後如此下結通十方. 卽顯一說

一切說也. 此亦通結前所說法. 皆順根成

益故. 令菩薩皆大歡喜. 二證成中亦二. 先

果. 後因4各有一證一切證. 就佛果證中亦

二. 初現身證有三. 初現身. 二[&FFFF]#說. 三引證.

二說此經時下擧益證. 於中五. 初菩薩位滿

益. 一切明是智也. 二衆生發心益同號勝境

者. 以緣性起勝法爲境. 發心因立此名. 三

是故下明佛護持意. 四如此下結通普遍. 謂

乃至法界虛空等世界一一各有所許菩薩所

許衆生. 各得斯益. 五出遍所因略出八因.

是減數十也. 初二能說所說爲一對. 次二能

感所感爲一對. 謂善力是能感也. 次二能化

所化爲一對. 謂緣根熟. 化不5失. 卽時緣會

故也. 後二能成所成爲一對. 謂普賢行是能

成因也. 第二菩薩證成中. 何故此品有因果

二證者. 顯性起玄妙故. 爲因果本故. 佛果

所得故. 菩薩所學故. 6此經上下證有四句.

或唯佛證. 如發心品. 以初心成佛事恐難

信故. 二或唯菩薩證. 如前諸會. 以諸位所

行菩7薩得故. 若爾何須證*耶. 釋以一一

行位攝於一切. 事越常規. 是故須證. 三或

俱. 如此品. 所由如前. 四或俱非. 如第一會

等. 以彼文未盡故. 就此文中二. 先一證. 後

一切證. 初中有五. 一菩薩來此充滿法界.

二示現下十門辨其德用. 三時彼下歎此所

經數: 一七三三

經名: 華嚴經探玄記卷第十七

頁數: 四一八

上              欄

說. 四佛子下述已顯同. 謂名同處同主同行

同說同句同字同義同理同. 五顯已來意爲

作證故. 佛力法力. 略出二因也. 下結通一

切證可知  第七重頌分中二. 先序意. 後正

頌. 序中先觀衆. 後顯意. 顯意中有十一句.

欲重顯前十門性起. 初性起正法是前初門.

二無量功德明身業. 三正法不壞明音聲善

說. 四智慧同. 五具佛法超辨如來行. 六群生

心是境界. 上云心境界是如來境界. 七化不

失時. 1是應時示得大菩提也. 八分別一

切等. 是轉法輪也. 九變化是示現涅槃. 十身

無異是法身常住. 上二顯涅槃. 十一出生一

切等. 是見聞敬養. 廣生勝善. 下正頌中七

偈. 初二頌前說分. 次三頌前顯名受持分.

後二歎勝勸持. 就初中. 所成就威儀者. 明

佛動止所作非言能說非譬能肉. 此顯佛

果性起當相難明故也. 若爾何故上文十門

性起. [&FFFF]#是如來所成威儀. 廣以言喩而辨說

耶. 釋爲益衆生令得解故. 方便影響以少

2分喩說. 巧顯眞實令其懸會. 非謂彼法

卽如此喩. 故云以非喩等. 此約緣方便以

顯性起. 次三頌頌顯名受持分. 中初一明

現在具德方堪得聞. 謂精進頌前一向專心

等. 智慧頌前乘不思*議乘等. 微密及如來

藏頌前經名. 次一頌明具宿因力. 聞便生

喜頌前種如來善根等. 次一明天佛[&FFFF]#護

顯聞益相. 後二歎勝勸持中. 初一約人

歎法. 上二句顯此經是佛勝人之內藏. 3次

句顯佛以此內藏被大菩薩令其歡喜故.

中              欄

上結4通云令諸菩薩皆大歡喜. 此之謂也.

後偈中上二句約用歎勝. 明諸菩薩緣此

勝法出生普賢無5流聖道. 下二句結勸奉

持. 釋性起品竟. 總第六會了

花嚴經探玄記卷第十六

6乙巳歲分司大藏都監開板

華嚴經探玄記卷第十七(盡此第□會)

魏國西寺沙門法藏述

離世間品第三十三

將釋此文四門同前. 初釋名有三. 一者分

名. 謂此明第三名託法進修分. 卽依託行

法修成正行故立斯名. 二會名者. 約處名

普光重會. 今何故於此而重會者. 以前普光

是生解之初. 今明依解起行故重會之. 若

爾何不三四等處亦重會邪. 釋前是生解之

法. 可寄多處. 今但依前法成行故不多

會. 三品名者有四. 一下文有十義. 至彼當

辨. 二別□一本名度世經. 三更有一本名

普賢菩薩答難二千經. 四此品名離世間亦

有四義. 一約妄執爲世間. 卽空爲離故. 上

文云一切諸世間皆從妄想生. 是諸妄想法

其性未曾有. 二約緣起爲世間. 無自性故

名爲離也. 上文云三世五陰法說名爲世間.

斯由虛妄有. 無則出世間. 三約行. 謂常在

世而非世攝故云離也. 四約位. 人天是世.

二乘爲離. 二乘爲世. 菩薩爲離. 菩薩分段

下              欄

變易俱爲世間. 佛果究竟方以爲離. 今此所

辨. 六位7行故. 因果二位俱卽世而非世故

云離也. 品內明此故以爲名   二來意者亦

三. 初分來者. 上明修因契果生解分. 則於

法起解. 今明託法進修行德分. 則依解起

行. 義次第故. 是故須來. 二會來者. 前第六

會明8修因契果生解周圓. 次顯正行處世

無染故次來也. 三品來者. 前性起品明顯

性果殊勝. 今明依彼所起行用故次來也

第三宗趣9者二. 先約類. 二約義. 前中亦

二. 先約人. 後約法. 人有化主助化. 化主以

內證行海爲體. 助化以入定動地爲相. 餘

□同前準之. 二法中敎事內. 以略標二百

問爲本. 廣答二千爲相. [&FFFF]#成益物爲用

義. 理中平等性海爲體. 塵算行德爲相. 與

敎相應爲用. 餘相卽等□准之. 二約義者

有四. 一法. 二行. 三俱. 四泯. 初中二. 先明

世間. 後明離. 前中有三類. 一約事相世

間有二. 一器世間. 二五蘊世間. 此就依正

分之. 如餘論說. 二約[&FFFF]#細亦有二. 一有

爲世間. 二無爲世間. 此據分段變易爲二.

以變易非是三有攝故名爲無爲.  勝□

云. 有爲生死無爲生死者是此義也. 三約

染淨有三種. 一器世間. 二衆生世間. 三智

正覺世間. 初是所依. 次是所化. 後是能化.

如地論說. 二明離者有二. 初明世間卽是

離. 二明世間之離. 前中有三種. 一不同

故名離. 如智正覺名爲世間. 而不同世

故名爲離. 二相望離. 如無爲世間望於分

經數: 一七三三

經名: 華嚴經探玄記卷第十七

頁數: 四一九

上              欄

段. 亦名爲離. 三性自離. 如諸世間皆無自

性. 本來無生故亦名離. 論云世間與涅槃

無有少分別. 是故世間卽爲離也. 二超出

世間名爲離. 中亦三. 初不同離及相望離.

皆超出他世名爲離. 性離之理亦非世攝.

是故俱名超出世間方爲離也. 二約行中亦

三. 一行從緣起名爲世間. 自性無生卽名爲

離. 二行1能滅惑令背於世故名爲離. 三

行成妙果永超二死故名爲離. 此三如次

同前三離. 又同三種佛性等思之. 三約俱

辨中. 以世間爲境. 悲智爲行. 以悲故常

行世間. 以智故□離世間. 又以世間與性

離無二爲境. 悲智無二爲行. 境行通融亦

有三句. 一智無不悲故世無不離. 是故常

在世間未曾不出. 二悲無不智故離無不

世. 是故□超世表無不遊世. 三雙融故動

靜無二. 唯是一念. 謂無念也. 是故菩薩無念

不2智念. 常行世間. 常出世間無障無□.

四俱非中亦三. 一約境世間與離形奪兩亡.

二悲智俱融. 二念雙泯. 三境行相由形奪齊

遣. 絶待離言不可說也. 思之可知. 下文二

千行相是此等義. 思以准之

第四釋文者. 此會之中長分爲八  一序分

二三昧分   三起分   四請分   五說分

六結勸分  七表證分   八偈頌分   就序

分中有三. 初明器世間圓滿. 二顯智正覺

世間圓滿. 三衆生世間圓滿. 初義如前釋. 第

二中成等正覺等者. 此是受用身二十一種

功德. 如攝論第五及佛地論第二□3廣此

中              欄

文. 今依彼二論略示少分. 初一句是總. 餘

二十句是別. 初中具後二十殊勝德故名爲

正覺. 卽稱正理而開覺. 又離邪障之覺故

名也. 又正覺約理智. 等覺約量智. 可4知.

論名不二現行. 5別中二不二念者是一向無

障殊勝功德. 以離二障故. 異凡小. 住二

處故. 又釋於遠時方等境無知不知二念

故. 卽由此故名等正覺. 三無相念者. 彼論

名趣無相. 是調化方便功德. 令他趣證無

相涅槃故. 又釋名能入無二功德. 謂自能

入離有無相淸淨眞如. 亦令他入故. 四住

佛住者. 是觀所調化功德. 謂住大悲常觀

世間故. 又是任運佛事不休息功德. □住

聖天及梵住故. 五等一切佛者. 是得一切佛

相6似事業功德. 又於法身中所依意樂作

業無別功德. 謂所依智同. 益生意同. 報化業

同故云等也. 六到無□趣者. 是永斷所治功

德. 謂證得二障習滅. 及修彼治道成就現

前故. 七得不還法者是伏外道功德. 謂證敎

法彼不能轉. 伏彼顯已正道法故. 八無□

境者. 是伏魔怨德. 謂違順中境不能□心.

及世八法不能拘□. 九住不思議者. 是安

立法敎7功德. 謂諸勝敎出過尋思非餘能

測故. 十離三世者. 論名遊於三世平等法

性是記別三世功德. 謂記別去來皆如現

在. 分明無倒故名平等. 此中離者離於三

世. 記不明了故也. 十一於一切世界普現

身者. 是同時普於一切世界. 示現受用化

身功德. 十二知一切法者. 論名於一切法

下              欄

智無疑滯. 是斷一切疑功德. 謂於諸法自

斷疑. 得決定智. 令他亦得. 十三具足成就

一切妙行者. 論名於一切行成就大覺. 是

入種種行功德. 謂隨所化有情所宜. 現同

類身. 令彼入故. 十四永滅疑8或者. 是達

當來法生智功德. 謂過二乘境微細善種.

如瓦石中細金種子. 如是等境無倒遍知故.

十五離虛妄身者. 論名不可分別. 是自身

無染德. 謂非惑業苦雜染分別所起故. 又

隨其勝解. 如應現身如末尼珠. 雖無分

別. 增上力故現金色身等. 十六能與菩薩無

量智慧者. 論名一切菩薩正所心智. 是成

就佛種不斷方便功德. 謂諸菩薩依諸有情

調伏方便. 皆由如來增上力故. 得聞法思

修. 次第獲得妙智. 異類菩薩攝受付屬展轉

相續無間而轉. 十七住佛無二彼岸者. 論

名得佛無二住勝彼岸. 是9諸身諸度極成滿

德故. 謂法身無二. 度行滿故. 十八具足乃至

法門者. 10論名不相間雜. 如來解脫妙智究

竟是受用身及土. 隨機應現互不雜等. 此不

可沮壞是彼不間雜也. 十九究竟無量無邊

者. 論名證無中邊佛地平等. 是三身方處無

有分限功德. 又是證眞如離有爲無爲中

邊相故. 遠離方處中邊相故. 此佛地在後

句中. 又釋世界無中邊故. 佛現亦無中邊.

無中邊故. 卽總無邊也. 二十法界等者. 論

名極於法界. 是證得果相功德. 謂窮淸淨

法界故. 又是窮生死際. 常現起作一切有

情利11樂功德. 謂依淨界流起經12法益生

經數: 一七三三

經名: 華嚴經探玄記卷第十七

頁數: 四二○

上              欄

故. 二十一虛空等者. 論名盡虛空性. 窮未

來際. 雖經劫成壞. 而空常無盡. 此同自實

德也. 1未來際無盡. 期利他勝用. 常無休也.

第二會初唯有初十句. 准此釋知之. 問佛

地經及解深密經辨十八圓滿受用土中. 歎

受用身有此二十一種功德. 今此佛身在摩

竭國. 卽是變化. 何因亦得具此功德. 設此

化身約地上見具此德者. 何故見佛而不

見土. 又此見化卽爲報者. 豈地上菩薩不

得兼見變化身耶. 答是知此中約十佛功

德. 見通五位. 處該染淨. 以二千法中亦有

地前四十位故. 地前地上同所見故. 摩竭花

藏融無二故. 餘如前說  第三衆生世間圓

滿中有二. 初擧數歎德. 二列名歎德. 亦是

前擧數總歎. 後是列名別歎. 前中二. 初擧

數簡定. 二具足下歎顯勝德. 前中一擧數.

二簡大異小. 三簡終異始. 四簡客異主.

二2歎中二. 先別歎. 後總結. 前中亦二. 初十

句歎因位自分德. 二於一念下歎果位勝進

德. 前中亦二. 初五句歎巧惠德. 後五句歎

攝生德. 前中初句總標. 謂此中夫一菩薩卽

已具成一切菩薩所有方便智慧故也. 下四

別顯中二. 初釋前二義. 後雙顯功3德. 前中

二. 初釋成方便. 謂具此調生入法之巧故

云方便也. 不令衆生墮二乘地故. 縱入者

亦令起故. 要當令住菩薩法中故. 名善巧

勝方便也. 二釋上智慧中二. 先量智知世

界染淨差別. 二理智觀達解脫眞境. 又釋前

句知世界相不同. 後句知相入相卽爲解

中              欄

脫境. 如十解脫等. 二顯功能中二句. 一滅

障德. 二成行德. 謂由前巧惠故. 障無不

盡. 行無不具可知. 二攝生行中亦五. 初一

句總標. 謂善攝等者巧識根器也. 深入無量

等者深解法藥也. 下四別釋亦二. 初二釋

上二義. 後二顯化歸體. 前中二. 先釋識器

中. 一了衆生報類差別. 二知心之所念. 三

知彼煩惱使有輕重. 四知根機有生熟軟

中上等. 五知其所緣境界差別. 六知彼入

法方便所宜. 又亦知是起行方便. 二三世下

釋上深解法藥. 謂三世佛說顯法勝也. 善

聞者巧聽故. 受者領納故. 持者不忘故. 廣說

者授群機故. 下二釋化歸體. 一雖能遊入

無邊世間敎化衆生而常超出世間之表.

二何以處世而□出耶. 釋以解有爲卽是無

二法界故也. 第二勝進中十一句. 初一總. 謂

速成佛果. 依新譯花嚴不思議佛境界分中.

普賢文殊等. □是他方諸佛爲欲與毘盧遮

那佛爲衆會故現菩薩身. 故知此等□實

是諸佛. 故云得一切佛智. 下別顯果用. 一

自現佛身. 謂念念無間盡未來際. 當現成

佛. 自爲法主. 常作菩薩. 爲他助化. 二能

令他成佛. 謂以殊勝巧便之力□轉衆生.

要合當得大菩提時. 必當得故. 三得自在

智. 謂一切衆生心所行境無量無邊. 直爾遍

知. 已爲希有. 肉今入一而知一切. 明其智

德極自在也. 四得自在身. 謂不離果位現

因身故. 五得自在位. 謂雖現因身而不

轉果智. 以因果無二故. 六得自在行. 謂不

下              欄

捨隨事行而入於無行. 以約境理事無□

故. 約智寂用無二故. 七得自在悲. 謂雖已

成佛. 爲衆生故. 更於無量劫4常修菩薩

行. 未曾休息. 八顯自在德. 謂此自在希有

之寶難値遇故. 九攝化自在. 謂轉法輪明

化法體. 調伏者顯法勝用. 令逮得等者顯所

成益. 見理深徹故云明淨. 又令離所知障

故云明也. 令離煩惱障故云淨也. 智照法

界名爲法眼. 十結同諸佛. 謂同三世諸佛

所有淸淨功德及所住位地. 所成行相所起

大願. 此諸菩薩皆悉成就. 與彼無二故. 二具

足下結德無盡可知. 第二列名歎德中三.

初列名中. 行相遍周. 備滿法界. 同名普也.

二結數可知. 三歎德十句. 初一總. 謂具得

普5賢無邊之行及普賢無障□願. 6此歎普

賢德也. 別中一攝法上首行. 二受持正7法.

上二歎普正法德行也. 三化諸衆生令佛

種不斷. 此普化德也. 又釋次後更有佛興

故云佛種不斷. 四了知諸佛與諸菩薩次

第受記之法. 又釋知諸佛滅後次第受記諸

佛興世. 此普惠德也. 五隨諸下成佛說法

行. 此普眼德也. 六隨8處現佛行. 此普光德

也. 七令離惑染行. 此普觀普照德也. 八能

除9業行. 此普幢德. 高出業障也. 九令

證法界行. 此普覺德也. 此上九種. 若望宿

誓今成卽是普賢願攝. 如十大願等. 准配知

之. 若望現緣所作卽是普賢行攝. 是故此

文亦願亦行. 序分竟  第二爾時普賢正受

下明三昧分. 於中有二. 先入定. 後辨益. 前